કચ્છના સફેદ રણને દુનિયાનું સૌથી મોટું મીઠાનું રણ પણ માનવામાં આવે છે. જે દુનિયામાં Great Rann of Kutch તરીકે જાણીતું છે. કચ્છના સફેદ રણ વિશે ઘણાં વખાણ સાંભળ્યા હશે પણ અહીં પહોંચ્યા પછીનો અનુભવ સાંભળેલી વાતો કરતા જબરજસ્ત હોય છે. મુખ્યત્વે ડિસેમ્બરથી ફેબ્રઆરી દરમિયાન અહીં કચ્છ રણોત્સવ ઉજવવામાં આવે છે આ દરમિયાન અહીંનો નજારો રોમાંચક બની જાય છે. સામાન્ય દિવસોમાં અહીં પ્રવાસીઓની પાંખી હાજરી હોય છે પણ તહેવારો અને લાંબી રજાઓ દરમિયાન અહીં પ્રવાસીઓ ઉમટી પડતા હોય છે. અમદાવાદથી કચ્છના સફેદ રણનું અંતર 400 કિલોમીટર જેટલું છે.